CELEX: 32014R0311
Language: fi
Date: 2014-03-25 00:00:00
Title: Komission täytäntöönpanoasetus (EU) N:o 311/2014, annettu 25 päivänä maaliskuuta 2014 , tiettyjen tavaroiden luokittelusta yhdistettyyn nimikkeistöön

27.3.2014   
            
            
               FI
            
            
               Euroopan unionin virallinen lehti
            
            
               L 91/12
            
         
      KOMISSION TÄYTÄNTÖÖNPANOASETUS (EU) N:o 311/2014,
   annettu 25 päivänä maaliskuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä maaliskuuta 2014.
      
         
            Komission puolesta, puheenjohtajan nimissä
         
         Algirdas ŠEMETA
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Laite, jossa on äänen toisto- ja muokkaustoiminnot ja joka on kotelossa, jonka mitat ovat noin 43 × 15 × 8 cm.
                              Laite on varustettu CD-lukijalla ja audiolähtöliitännällä. Siinä on kääntönuppeja, painikkeita, liukusäätimiä ja pieni nestekidenäyttö (LCD).
                              Laitteella voidaan muokata ääntä: se on varustettu saumattomilla looppipisteillä (loop points), stutter start -toiminnolla, BPM-laskurilla (tahtilaskuri) ja faderilla.
                              Laite on tarkoitettu käytettäviksi äänen toistoon ja muokkaukseen muussa kuin ammattikäytössä.
                           
                        
               
                  8519 81 35
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8519, 8519 81 ja 8519 81 35 nimiketekstien mukaisesti.
                  Koska laite on suunniteltu suorittamaan kaksi vaihtoehtoista toimintoa (äänen toistaminen ja äänen muokkaus), se on luokiteltava XVI jakson 3 huomautuksen nojalla pääasiallisen toiminnon suorittavan koneen mukaisesti.
                  Objektiivisten ominaisuuksiensa perusteella eli sen perusteella, että laitteessa on vain yksi tulomahdollisuus äänitiedostoille (CD-lukija) ja rajalliset äänen muokkausvalmiudet, laitteen pääasiallinen toiminto on äänen toistaminen.
                  Sen vuoksi laite on luokiteltava CN-koodiin 8519 81 35 muuksi äänen tallennus- tai toistolaitteeksi, jossa on laserlukulaite.
               
            
                  
                              2.
                           
                           
                              Laite, jossa on äänen toisto- ja muokkaus-/miksaustoiminnot (nk. disc jockey multi player) ja joka on kotelossa, jonka mitat ovat noin 40 × 32 × 10 cm.
                              Laite on varustettu CD-lukijalla, ja siinä on useita liitäntöjä (USB, audio-ulostulot, SD-kortinlukija). Siinä on kääntönuppeja, painikkeita, liukusäätimiä ja 6,1 tuuman nestekidenäyttö (LCD).
                              Laitteella on mahdollista muokata ja miksata ääntä. Tätä varten siinä on muun muassa seuraavat toiminnot:
                              
                                          —
                                       
                                       
                                          automaattinen BPM-laskuri (tahtilaskuri)
                                       
                                    
                                          —
                                       
                                       
                                          fader start- ja back cue -toiminnot
                                       
                                    
                                          —
                                       
                                       
                                          track hot cue -toiminto
                                       
                                    
                                          —
                                       
                                       
                                          looppitoiminto
                                       
                                    
                                          —
                                       
                                       
                                          neljän tahdin looppitoiminto
                                       
                                    
                                          —
                                       
                                       
                                          cue-pisteiden asetustoiminto.
                                       
                                    Laite on tarkoitettu ammattimaisille tiskijukille äänen toistoon, muokkaukseen ja miksaukseen.
                              Toistettavat, muokattavat ja miksattavat äänitiedostot voivat olla peräisin eri lähteistä (CD-lukija, automaattinen tietojenkäsittelykone, USB-muisti tai SD-kortti).
                              Laitetta voidaan käyttää yksinään tai yhdistettynä automaattiseen tietojenkäsittelykoneeseen.
                           
                        
               
                  8543 70 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8543, 8543 70 ja 8543 70 90 nimiketekstien mukaisesti.
                  Koska laite on suunniteltu suorittamaan kaksi vaihtoehtoista toimintoa (äänen toistaminen ja äänen muokkaus/miksaus), se on luokiteltava XVI jakson 3 huomautuksen nojalla pääasiallisen toiminnon suorittavan koneen mukaisesti.
                  Objektiivisten ominaisuuksiensa perusteella eli sen perusteella, että laiteessa on useita teknisiä toimintoja äänen muokkaamiseksi ja miksaamiseksi, mahdollisuus miksata eri lähteistä peräisin olevia äänitiedostoja ja ottaen huomioon laitteen käyttötarkoitus, laitteen pääasiallinen toiminto on äänen muokkaus-/miksaustoiminto. Sen vuoksi luokittelu nimikkeeseen 8519 ei tule kyseeseen.
                  Näin ollen laite on luokiteltava CN-koodiin 8543 70 90 muualle 85 ryhmään kuulumattomaksi muuksi koneeksi ja laitteeksi, jolla on itsenäinen tehtävä.